Cerere de decizie preliminară introdusă de Sofiyski rayonen sad (Bulgaria) la 29 aprilie 2024 – YL/„Elektrorazpredelitelni mrezhi Zapad” EAD
(Cauza C-310/24, Elektrorazpredelitelni mrezhi Zapad)
Limba de procedură: bulgara
Instanța de trimitere
Sofiyski rayonen sad
Părțile din procedura principală
Reclamant: YL
Pârâtă: „Elektrorazpredelitelni mrezhi Zapad” EAD
Întrebările preliminare
[Expresia] „tarif[e] inclusiv […] a energiei pentru pierderi” în sensul articolului 46 alineatul (2) litera (d) din Directiva (UE) 2019/9441 și al articolului 18 alineatul (8) din Regulamentul (UE) nr. 2019/9432 trebuie interpretată în sensul că include și energia electrică consumată, dar neînregistrată de aparatul de măsurare în cazul în care nemăsurarea sau măsurarea eronată a energiei electrice la consumator
se datorează unei intervenții străine,
nu se datorează unei intervenții străine,
iar cauza nu a fost remediată în timp util de operatorul de sistem sau de furnizorul de energie electrică, astfel încât tariful include o cantitate de energie electrică „estimată” pentru o perioadă stabilită de lege al cărei sfârșit depinde de constatarea defecțiunii tehnice de către furnizor?
Obligația autorității de reglementare potrivit articolului 59 alineatul (1) litera (a) din Directiva 2019/944 trebuie interpretată în sensul că principiul stabilirii unor criterii transparente pentru tarifele de transport și de distribuție sau pentru metodologiile corespunzătoare este respectat în cazul în care în tarif sunt incluse costurile operatorului în cazul unei defectări a aparatului de măsurare (care nu înregistrează sau care este defect din punct de vedere tehnic) pentru pierderile estimate pe o perioadă estimată atunci când cauza defecțiunii
se datorează unei intervenții străine,
nu se datorează unei intervenții străine,
iar cauza nu a fost remediată în timp util de operatorul de sistem sau de furnizorul de energie electrică care este proprietarul aparatului de măsurare?
Articolul 18 alineatele (1) și (7) din Regulamentul nr. 2019/943 trebuie interpretat în sensul că nu se opune unei reglementări naționale potrivit căreia costurile pe care trebuie să le suporte un consumator pentru energia electrică se determină pe baza unei estimări a consumului său de energie electrică pentru o perioadă estimată, fără a se verifica cantitatea de energie electrică pe care a consumat-o efectiv, în cazurile în care există o defecțiune a aparatului de măsurare a energiei electrice și aceasta
se datorează unei intervenții străine,
nu se datorează unei intervenții străine?
Articolul 27 din Directiva 2011/83/UE1 trebuie interpretat în sensul că consumatorul este obligat să plătească o cantitate estimată de energie electrică într-o perioadă estimată, în cazul în care aparatul de măsurare nu înregistrează consumul efectiv de energie electrică, se află în afara proprietății consumatorului și nemăsurarea de către acesta a energiei electrice
se datorează unei intervenții străine,
nu se datorează unei intervenții străine?
Articolul 10 alineatul (4) din Directiva 2019/944 trebuie interpretat în sensul că nu se opune unei reglementări naționale care permite furnizorului de energie electrică/operatorului de sistem să recalculeze cantitatea de energie electrică prin înlocuirea ei cu o cantitate de energie electrică estimată pentru o perioadă estimată, în cazul în care aparatul de măsurare nu măsoară în mod corespunzător, se află în afara razei de acțiune a consumatorului, iar nemăsurarea de către acesta a energiei electrice
se datorează unei intervenții străine,
nu se datorează unei intervenții străine?
____________
1     Directiva (UE) 2019/944 a Parlamentului European și a Consiliului din 5 iunie 2019 privind normele comune pentru piața internă de energie electrică și de modificare a Directivei 2012/27/UE (JO 2019, L 158, p. 125).
1     Regulamentul (UE) 2019/943 al Parlamentului European și al Consiliului din 5 iunie 2019 privind piața internă de energie electrică (JO 2019, L 158, p. 54).
1     Directiva 2011/83/UE a Parlamentului European și a Consiliului din 25 octombrie 2011 privind drepturile consumatorilor, de modificare a Directivei 93/13/CEE a Consiliului și a Directivei 1999/44/CE a Parlamentului European și a Consiliului și de abrogare a Directivei 85/577/CEE a Consiliului și a Directivei 97/7/CE a Parlamentului European și a Consiliului (JO 2011, L 304, p. 64).